**Fimbul taiteilijatalo** on turkulainen taiteilijavetoinen työhuone yhteisö, jota ylläpitää Fimbul Taiteilijatalo ry. Yhdistys aloitti toimintansa 

vuonna 2000 Jokikadulla    ja siirtyi sieltä vuonna 2009 Pääskyvuoren vanhalla kasarmille . 

Fimbul taiteilijatalo ry:n toiminnan tarkoitus on edistää ja tukea turkulaisten ammattitaiteilijoiden työskentelyä ja työoloja ylläpitämällä työhuoneyhteisöä ja vuokraamalla kohtuuhintaisia työtiloja taiteilijoille ja luovien alojen ammattilaisille. Fimbul taiteilijatalossa työskentelee yli 30 taiteilijaa. Fimbulin taiteilijat edustavat monialaista, ammattimaista taidetta ja ovat aktiivisesti taiteen kentällä toimivia taiteilijoita niin kotimaassa kuin kansainvälisestikin.

Historia
--------

Fimbul taiteilijatalo 2022
Vuodesta 2009 työhuoneyhteisö on toiminut Turun kaupungilta vuokratussa entisessä Pääskyvuoren kasarmissa osoitteessa Luolastopolku 31 rakennus 2, 20610 Turku. Vuonna 2016 Fimbul taiteilijataloa piinasi murtojen sarja. Liki 80 vuotta suljettuna ollut entinen kasarmialue avautui ulkoilijoille vuonna 2018. 

Turun valinta Euroopan kulttuuripääkaupungiksi vuonna 2011 nosti kansallisessa mediassa esille Turun kuvataiteilijoiden työhuonetilanteen. Taiteilijat olivat olleet vailla työtiloja ja toimitilaa, mutta kaupunki ei ollut vastannut tarpeeseen kuvataiteilijoiden toivomalla tavalla. Kulttuuripääkaupunkistatus toi lisäpontta keskustelulle. Keskustelu oli kiivaimmillaan vuosina 2006–2008, kun pitkään kuvataiteilijoiden työtilana olleen Jokikadun kiinteistön tulevaisuus asetettiin kyseenalaiseksi kaupungin päättäjien toimesta eikä korvaavia tiloja heti saatu käyttöön. Taiteilijat organisoituivat ja järjestivät huomiota herättäviä tempauksia kuten talon valtauksia, mielenosoituksia ja erilaisia kulttuuritapahtumia. Samalla, kun paikallinen sanomalehti Turun Sanomat seurasi taiteilijoiden järjestämiä tempauksia, se raportoi myös päättäjien toimista. Puheena oli molempien osapuolten näkemyksiä kulttuurista ja sen merkityksestä kaupungille. 

Turku on ollut Suomen Taiteilijaseuran Ateljeesäätiön konsultoinnin kohteena koko 2000-luvun, kun Turun kaupunki päätti luopua 30–40 taiteilijan tilapäiskäytössä olleista Jokikadun teollisuusrakennuksista ja tilaongelma paheni olennaisesti. Säätiö teki vuonna 2003 Turun kaupungin tilauksesta Jokikadun kiinteistöstä soveltuvuusselvityksen, jossa säätiö suositteli 1–2 rakennuksen kunnostamista pysyvästi taiteilijakäyttöön. Hanke kuitenkin raukesi, ja kaupunki myi koko kiinteistön. Osalle taiteilijoista kunnostettiin kaupan myötä tilat Pääskyvuoren kasarmille, mutta pysyvä tilaongelman ratkaisu odotti toteutumistaan.

Keväällä 2022 Turkuun perustettiin Taiteen talo , joka on taiteen ja kulttuurin koti taiteen tekijöille, kaupunkilaisille ja matkailijoille. Taiteen talo sijaitsee Rettigin vanhassa tupakkatehtaassa keskellä Turun vanhaakaupunkia. Suomen taiteilijaseuran Ateljeesäätiön 43 kuvataiteilijaa saivat työhuoneensa Taiteen talolta. Työhuoneet sijaitsevat päätalon kolmannessa ja neljännessä kerroksessa. 

Kartta

Lähteet
-------

1. ↑  Taiteilijat kehittäisivät Jokikadusta kulttuurikeitaan *ts.fi*.  6.5.2006. Viitattu 5.8.2022.
2. ↑  Jokikadun taiteilijayhteisö hajoamassa ympäri Turkua *ts.fi*.  14.12.2006. Viitattu 5.8.2022.
3. ↑  Historia | TURUN TAIDEGRAAFIKOT RY *turun-taidegraafikot.fi*.  Arkistoitu 5.7.2022. Viitattu 5.8.2022.
4. ↑  Jöötin pronssivalimo ja taidetalo Fimbul pesiytyivät Pääskyvuoreen *ts.fi*.  3.4.2009. Viitattu 5.8.2022.
5. ↑  Pääskyvuoren työtiloihin parannetut turvajärjestelyt varkauksien jälkeen *ts.fi*.  29.9.2016. Viitattu 5.8.2022.
6. ↑  Liki 80 vuotta suljettuna ollut entinen kasarmialue avautuu ulkoilijoille – katso kuvat Pääskyvuoren rakenteilla olevasta asuinalueesta *ts.fi*.  7.11.2018. Viitattu 5.8.2022.
7. ↑  Satu Kankkunen: TILATTOMAT TAITEILIJAT, PÄÄTTÄMÄTTÖMÄT PÄÄTTÄJÄT *Pro-gradu tutkielma 2011*
Taiteiden ja kulttuurin tutkimuksen laitos
Taidekasvatus, Kulttuuripolitiikan
maisteriohjelma
Jyväskylän Yliopisto*.  2011. Jyväskylän Yliopisto. Viitattu 5.8.2022.*
8. ↑  Teksti Esko Vesikansa Toimitus Ilona Räihä Ulkoasu Päivi Tiittanen: Ateljeesäätiön\_20-v-historiikki-Tilaa\_taiteelle  1.6.2010. Ateljeesäätiö. Viitattu 5.8.2022.
9. ↑  herkkila: Taiteen talo *Turku.fi*.  10.3.2022. Viitattu 5.8.2022.
10. ↑  pautere: Vanhakaupunki *Turku.fi*.  25.2.2020. Viitattu 5.8.2022.